న్యూఢిల్లీ: ఉత్తరప్రదేశ్ అసెంబ్లీ ఎన్నికల్లో అఖిలేష్ యాదవ్ సారథ్యంలోని సమాజ్వాదీ పార్టీకి స్పష్టమైన మెజారిటీ వస్తుందని సుప్రీంకోర్టు మాజీ న్యాయమూర్తి మార్కండేయ కట్జూ జోస్యం చెప్పారు. యూపీలో బీజేపీకి ఓటమి తప్పదని, బహుజన్ సమాజ్వాదీ పార్టీ కంటే కూడా ఆ పార్టీకి తక్కువ ఓట్లు వస్తాయని తెలిపారు. ఫేస్బుక్ పోస్ట్లో ఆయన యూపీ ఎన్నికల ఫలితాలను విశ్లేషిస్తూ, మతపరమైన విభజన వాదం, నోట్ల రద్దు నిర్ణయం బీజేపీని దెబ్బతీస్తాయని, ఈ రెండు అంశాలే సమాజ్వాదీ పార్టీకి ఇతరుల కంటే ఎక్కువ సీట్లు గెలుచుకోవడానికి దోహదపడతాయని అన్నారు. ఫలితంగా అఖిలేష్ యాదవ్ వరుసగా రెండోసారి కూడా ప్రభుత్వాన్ని ఏర్పాటు చేస్తారని చెప్పారు. 'సమాజ్వాదీ పార్టీలో చీలిక ఆ పార్టీకి నష్టం చేకూరుస్తుందని కొందరు అంటున్నారు. పార్టీకి లబ్ధి చేకూరుతుందనేది నా అభిప్రాయం. పార్టీ మొత్తం అఖిలేష్ వెనుకే ఉంది. అందువల్ల చీలక వచ్చినట్టు కాదు. అంతేకాకుండా పార్టీకి కొత్త ఇమేజ్ వస్తుంది. యువకుడు, డైనమిక్ నేత, క్లీన్ ఇమేజ్, పార్టీని నియంత్రించాలనే శక్తుల నుంచి విముక్తి లభించడం వంటివి ఆ పార్టీకి కలిసొచ్చే అంశాలు' అని కట్జూ అన్నారు. బీజేపీ ముస్లిం వ్యతిరేక పార్టీగా భావిస్తున్న ముస్లింల ఓట్లన్నీ ఎస్పీకే వెళ్తాయని అయన అభిప్రాయపడ్డారు. ముస్లింల ఓట్లు చీలిపోయే అవకాశం లేదని 'ఫేస్ బుక్' పోస్ట్లో కట్జూ పేర్కొన్నారు.
newdhilly: uttarapradesh assembley ennikallo akhilesh yadav saarathyamlooni samajwadi paarteeki spashtamaina magerity vastundani supreenkortu maji nyaayamuurti markandeya katju josyam cheppaaru. upilo beejeepeeki otami tappadani, bahujan samajwadi party kante kuudaa aa paarteeki takkuva otlu vastaayani telipaaru. fasebook postlo aayana up ennikala phalitaalanu vislaeshistuu, mataparamaina vibhajana vaadam, notla raddu nirnayam beejeepeeni debbateestaayani, ee rendu amsale samajwadi paarteeki itarula kante ekkuva seetlu geluchukovadaaniki dohadapadataayani annaru. phalitamgaa akhilesh yadav varusagaa rendosari kuudaa prabhutvaanni erpaatu chestaarani cheppaaru. 'samajwadi paartiiloo cheelika aa paarteeki nashtam chekuurustundani kondaru antunnaru. paarteeki labdhi chekurutundanedi naa abhiprayam. party mottam akhilesh venuke undi. anduvalla cheelaka vachinattu kaadu. antekakunda paarteeki kotta image vastundi. yuvakudu, dinamic netha, cleen image, paartiini niyantrinchaalane saktula nunchi vimukti labhinchadam vantivi aa paarteeki kalisoche amsaalu' ani katju annaru. bgfa muslim vyatireka paartiigaa bhaavistunna muslimla otlannee espeeke veltaayani ayana abhipraayapaddaaru. muslimla otlu cheelipoye avakaasam ledani 'fays buk' postlo katju perkonnaru.